EkBass/fiwiki-20250220-pages-articles huggingface dataset:
Morten Thrane Esmark

Hans Morten Thrane Esmark (1801 Kongsberg – 1882) oli norjalainen pappi ja mineralogi. Esmark kuvaili useita uusia mineraaleja etenkin Langesundsfjordenin alueelta.Esmark, Hans Morten Thrane (Nordisk familjebok / Uggleupplagan. 7. Egyptologi - Feinschmecker / 907-908) Hänet tunnetaan erityisesti toriitin löytämisestä.The Thorite Hole, Løvøya, Langesundsfjorden, Porsgrunn (Mindat) Esmarkin isä oli mineralogian professori Jens Esmark ja äidinisä tanskalainen mineralogi ja eläintieteilijä Morten Thrane Brünnich. ==Lähteet== Mineralogit Luokka:Mineralogit Luokka:Norjalaiset papit Luokka:Vuonna 1801 syntyneet Luokka:Vuonna 1882 kuolleet
Iikka Kronqvist

Iikka Kronqvist () oli Suomen kansallismuseon intendentti ja filosofian maisteri. Kronqvist tunnettiin kirkkotutkijana ja hän oli Suomen Muinaismuistoyhdistyksen sihteeri 1938–1945. Iikka Kronqvist muodosti toista maailmansotaa edeltävänä aikana käsityksen Suomen keskiaikaisten kirkkojen ajoituksesta. Markus Hiekkasen mukaan Kronqvistin käsityksestä tuli vallitseva, ja uudet tiedot lisättiin usein tarkemmin kyseenalaistamatta niiden sopivuutta. Hiekkasen mukaan käsitys perustui vaistomaiseen haluun ajoittaa kirkot mahdollisimman vanhoiksi, jotta niiden ikäasema vastaisi yleisesti paremmin länsimaisia keskiajan kirkkoja. ==Lähteet== Luokka:Suomalaiset arkeologit Luokka:Suomalaiset taidehistorioitsijat Luokka:Vuonna 1892 syntyneet Luokka:Vuonna 1944 kuolleet
Bandura

Bandura eli kobza on luuttusoittimiin kuuluva kansansoitinAidatrumpetista zimbalomiin, Ohjeluettelo soittimien nimistä Kaapeli.fi (Archive.org). Sen runko on puinen ja soikea, ja kaula on ohut. Soittimessa on neljästä kahdeksaan bassokieltä, jotka on sidottu tallaan ja nuppiin, sekä vähintään 30 kromaattisesti viritettyä kieltä kaikukannen päällä. Sitä on käytetty lähinnä säestyssoittimena. Banduraa pidetään Ukrainan kansallissoittimena. ==Televisio-ohjelma== Yleisradio TV1:n Viihdetoimitus tuotti 1981 bandurasta musiikkipitoisen dokumentin Bandura - Ukrainan laulava puu. Ohjelma kuvattiin Ukrainassa. ==Lähteet== * * ===Viitteet=== Luokka:Sormintasoittimet
Capgemini

Capgemini kuuluu maailman suurimpiin informaatioteknologia-, konsultointi- ja ulkoistuspalveluja tarjoaviin yrityksiin. Ranskassa vuonna 1967 perustetulla Capgeminillä on yli 290 000 työntekijää yli 40 maassa. Capgemini on alansa suurin eurooppalainen yritys. Yhtiön pääkonttori sijaitsee Pariisissa ja sen pääjohtajana on vuodesta 2020 toiminut Aiman Ezzat. Paul Hermelin, edellinen toimitusjohtaja, toimi yhtiön hallituksen puheenjohtajana vuodesta 2012, kun yhtiön perustaja Serge Kampf luopui tehtävästä. Yhtiön liikevaihto nousi yli 10 miljardin euron vuonna 2012 ja oli vuonna 2019 14,12 miljardia euroa. Capgemini toimittaa palveluita liiketoimintayksiköidensä kautta, joita ovat Application Services (Capgemini), Consulting Services (Capgemini Invent) ja Technology and Engineering Services (Sogeti). Lisäksi Capgeminin palveluihin kuuluvat mm. IT Infrastructure Services ja ulkoistuspalveluita toimittava Business Services. Syyskuussa 2010 yhtiö osti Suomessa Nokia Siemens Networksilta 80 pääosin Espoossa toimivaa laskutuksen ja tilausten hallinnan työntekijää. Ulkoistussopimuksen arvoa ei kerrottu.Kauppalehti 22.9.2010. viitattu 22.9.2010. Toukokuussa 2011 yhtiö ja sen hallinnoima IBX Finland siirsi NSN:ltä saadut logistiikkatyöt Intiaan. Suomessa Capgeminillä on yksi toimipiste Helsingissä ja yksi Lappeenrannassa. ==Lähteet== == Aiheesta muualla == * Capgeminin kansainvälinen sivusto * Capgeminin suomea koskeva sivusto * Sogetin suomenkielinen sivusto Luokka:Euronext 100 -indeksi Luokka:Ranskalaiset pörssiyhtiöt Luokka:CAC 40 -indeksi
Oikeudellinen toimintakyky

Oikeudellinen toimintakyky tarkoittaa oikeussubjektin kelpoisuutta tehdä oikeudellisesti merkityksellisiä asioita eli ryhtyä toimiin, joilla on oikeusvaikutuksia. Oikeudellinen toimintakyky ilmenee esimerkiksi siten, että henkilö voi määrätä oikeuksista ja velvollisuuksistaan. Oikeuskelpoisuus eli se, että henkilöllä voi olla oikeuksia ja velvollisuuksia, ei automaattisesti merkitse, että henkilöllä olisi oikeudellinen toimintakyky.Hoppu, Hoppu 2016, s. 35Hulkko, Hyvärinen, Ohvo 2004, s. 59 Oikeudellinen toimintakyky jakautuu oikeustoimikelpoisuuteen, joka tarkoittaa kykyä tehdä oikeustoimia, ja oikeudelliseen vastuunalaisuuteen, joka tarkoittaa oikeussubjektin kelpoisuutta joutua vastuuseen tekojensa oikeudellisista seuraamuksista. ==Lähteet== * * === Viitteet === Luokka:Henkilöoikeus
Tarjouspyyntö

Tarjouspyyntö on sopimuksen tekemistä edeltävä kehotus tarjouksen tekemiseen. Se on pakollinen vain julkisissa hankinnoissa. Sopimus syntyy, jos toinen tuleva sopijapuoli hyväksyy toisen osapuolen tekemän tarjouksen. Hintaluettelo, kiertokirje, lehti-ilmoitus tai näyteikkunassa oleva hintamerkintä ei ole tarjous, vaan kehotus tehdä tarjous. Raja tarjouksen ja sitä koskevan kehotuksen välillä ei kuitenkaan ole yksiselitteinen.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 827–828. Tarjouspyyntömenettely on tavallinen urakkasopimuksia tehtäessä, kuten esimerkiksi rakennusurakassa. Työn tilaaja järjestää tarjouskilpailun ja toimittaa tarjousasiakirjat urakasta kiinnostuneille yrityksille. Kilpailuun osallistujat tekevät asiakirjojen perusteella tarjouksensa eli mihin hintaan ja millaisin ehdoin he ovat valmiit suorittamaan urakan. Tarjouspyyntömenettelyn tarkoituksena on taata tarjousten vertailukelpoisuus. Työn tilaaja vastaa siitä, että annetut tiedot pitävät paikkansa. Kilpailijan edellytetään perehtyvän tilaajan antamiin tietoihin. ==Lähteet== Luokka:Velvoiteoikeus
Thomas A. Steitz

Thomas Arthur Steitz (23. elokuuta 1940 Milwaukee, Wisconsin, Yhdysvallat – 9. lokakuuta 2018 Branford, Connecticut, Yhdysvallat) oli yhdysvaltalainen biokemisti. Steitz toimi molekyylibiofysiikan ja biokemian professorina Yalen yliopistossa. Hän sai Nobelin kemianpalkinnon vuonna 2009 ribosomeja koskevista tutkimuksistaan. Steitz jakoi palkinnon Venkatraman Ramakrishnanin ja Ada E. Yonathin kanssa. Steitz tutki proteiinien ja aminohappojen rakennetta röntgenkristallografian avulla. Hän selvitti muun muassa DNA- polymeraasien, RNA-polymeraasien ja RNA-syntetaasien rakenteet sekä selvitti niiden toimintaa. Vuonna 1998 Steitz julkisti tuloksensa ribosomien suuren alayksikön rakenteesta. Rakenteen selvittäminen on auttanut tutkijoita saamaan selville, mitkä ribosomien atomit ovat tärkeitä proteiinisynteesin kannalta. Steitz sai tutkimuksistaan myös Gairdner-säätiön myöntämän Gairdner International Awardee -palkinnon vuonna 2007. Steitz kuoli haimasyöpään lokakuussa 2018. == Lähteet == == Aiheesta muualla == * * * * Luokka:Yhdysvaltalaiset biokemistit Luokka:Yhdysvaltalaiset professorit Luokka:Yalen yliopiston professorit Luokka:Nobelin kemianpalkinnon saajat Luokka:Vuonna 1940 syntyneet Luokka:Vuonna 2018 kuolleet
Anorkia

Anorkia on tila, jossa poikalapsen kivekset puuttuvat syntyessä. Suomessa 100 000 syntyvää poikaa kohti noin 1-2:lla on anorkia. Anorkiaa ei pidä sekoittaa piilokiveksisyyteen. Anorkia tarkoittaa kiveksien puuttumista kokonaan, kun taas piilokiveksisellä henkilöllä on kivekset, joista toinen tai kummatkin sijaitsevat muualla kuin kivespussissa. ==Sikiön kivesten häviäminen== Riippuu sikiön iästä, miten kivesten häviäminen sikiöaikana vaikuttaa syntyvän lapsen sukuelimiin. Jos ennen 8. viikkoa hedelmöittymisestä sikiöltä katoaa kivekset, tulee lapsella olemaan naisen sisäiset ja ulkoiset sukuelimet, mutta lapsen sukurauhaset puuttuvat tai ne ovat juovittuneet. Kivesten katoaminen 8–10 viikon ikäiseltä sikiöltä saa aikaan sen, että syntyneellä lapsella on epäselvät sukuelimet. Sikiölle on 12–14 viikkoa hedelmöitymisestä kehittynyt oleelliset miehen sukupuoliset ominaisuudet. Jos tämän jälkeen kuitenkin kivekset häviävät, tulee syntyneen lapsen sekä sisäinen että ulkoinen fenotyyppi olemaan miehen, mutta kivekset puuttuvat. Tällöin on kyse anorkiasta. ==Oireet== Anorkiahenkilöllä on ennen murrosikää ulkoiset sukuelimet samankaltaiset kuin ikäisillään kivesten puuttumista lukuun ottamatta. Anorkian takia murrosikä ei puhkea oikeaan aikaan, ja se aiheuttaa puutteita sekundaarisissa sukupuoliominaisuuksissa, kuten karvoituksessa ja äänenmurroksessa. ==Hoito== Anorkiapotilaan psykologisia ongelmia voidaan hoitaa psykologilla ja laittamalla kivesproteesit. Terveellä pojalla erittyy kiveksistä testosteronia, joka saa aikaan sekundaaristen miesten sukupuoliominaisuuksien kehittymisen. Kivesten puutteesta johtuen anorkiahenkilölle voidaan antaa erillistä testosteronikorvaushoitoa. == Lähteet == Luokka:Uroksen sukupuolielimistön sairaudet Luokka:Synnynnäiset epämuodostumat
Njongonkulu Ndungane

Njongonkulu Winston Hugh Ndungane (s. 2. huhtikuuta 1941 Kokstad) on eteläafrikkalainen pappi, joka toimi vuosina 1996–2007 Kapkaupungin anglikaanisena arkkipiispana. Häntä edelsi Desmond Tutu. Hän oli aiemmin vuodesta 1991 toiminut Kimberleyn ja Kurumanin piispana. Ndungane opiskeli Kapkaupungin yliopistossa mutta joutui poliittiseksi vangiksi Robben Islandille vuosiksi 1963–1966. Hän sai pappisvihkimyksen vuonna 1974 ja valmistui Lontoon King's Collegesta opiskeltuaan siellä teologiaa. Vuonna 2006 Ndungane perusti African Monitorin. Hänen seuraajakseen Kapkaupungin arkkipiispana tuli Thabo Makgoba. == Aiheesta muualla == * AllAfrica.com: Njongonkulu Ndungane * African Monitor Luokka:Eteläafrikkalaiset papit Luokka:Anglikaaniset arkkipiispat Luokka:Etelä-Afrikan anglikaaninen kirkko Luokka:Vuonna 1941 syntyneet Luokka:Elävät henkilöt Luokka:Apartheidinvastaiset aktivistit
Universidad Complutense de Madrid

Universidad Complutense de Madrid on Madridissa sijaitseva Espanjan suurin ja Euroopan toiseksi suurin yliopisto. Nykyisen nimen yliopisto sai vuonna 1836, ja sen kampukset sijaitsevat Moncloa-Aravacan alueella ja Pozuelo de Alarcónissa. Kastilian kuningas Sancho IV myönsi Toledon arkkipiispa Gonzalo García Gudielille 1293 luvan perustaa Studium generale Alcalá de Henaresiin (). Kardinaali Cisneros sai 1499 paavi Aleksanteri VI:lta luvan laajentaa Studium generale yliopistoksi, joka sai nimen Universitas Complutensis. == Lähteet == ==Aiheesta muualla== Luokka:Espanjan yliopistot ja korkeakoulut Luokka:Madrid Luokka:Seulonnan keskeiset artikkelit
Ada E. Yonath

Ada E. Yonath (, s. 22. kesäkuuta 1939 Jerusalem) on israelilainen biokemisti. Yoneth on parhaiten tunnettu ribosomien rakenteen selvittämisestä röntgenkristallografian avulla. Hän sai Nobelin kemianpalkinnon yhdessä Venkatraman Ramakrishnanin ja Thomas A. Steitzin kanssa työstään ribosomien rakenteen tutkimisessa. == Nuoruus ja opiskeluaika == Yonath syntyi Jerusalemissa vähävaraiseen perheeseen ja joutui jo nuorena isänsä kuoleman jälkeen osallistumaan perheen elättämiseen. Hän suoritti asevelvollisuutensa lääkintäjoukoissa ja opiskeli sen jälkeen Jerusalemin heprealaisessa yliopistossa kemiaa, biokemiaa ja biofysiikkaa. Kollageenin rakenteeseen liittyvän väitöskirjansa hän teki Weizmannin instituutissa. Sen jälkeen Yonath siirtyi Yhdysvaltoihin suorittamaan tohtorin tutkinnon jälkeisiä opintoja proteiinien parissa ensin Pittsburghissa ja myöhemmin MIT:ssä. Hän palasi Weizmann-instituuttiin 1970. Johtaen edelleen tutkimusryhmää Weizmann- instituutissa Yonath johti myös Max Planck -instituutin ribosomin rakenteen tutkimusyksikköä DESYssä Hampurissa vuosina 1986–2004. == Ura == Yonath aloitti ribosomien rakenteen selvittämisen röntgenkristallografian avulla 1970-luvun lopulla. Tuolloin monet pitivät tehtävää mahdottomana. Vuonna 1980 hän kuitenkin onnistui kiteyttämään Geobacillus stearothermophilus -bakteerin ribosomien suuren alayksikön, mutta kiteiden laatu oli kuitenkin vielä melko huono. Yonath onnistui 1990 kiteyttämään ensimmäiset laadultaan hyvät ribosomikiteet ja luomaan vuonna 2000 Haloarcula marismortui -bakteerin ribosomista rakennemallin, joka oli niin tarkka, että siitä pystyi selvittämään jokaisen atomin paikan ribosomin rakenteessa. Ribosomin rakenteen mallinnuksia voidaan hyödyntää muun muassa uusien antibioottien kehittämisessä. == Palkintoja == Yonath on saanut töistään useita tunnustuksia ja palkintoja. Niitä ovat muun muassa Israel Prize vuonna 2002, kemian Wolfin palkinto vuonna 2006/2007, Paul Ehrlich- und Ludwig Darmstaedter-Preis vuonna 2007 ja L’Oréal-UNESCO Awards for Women in Science vuonna 2008 Kemian nobelin hän sai vuonna 2009. == Lähteet == == Aiheesta muualla == Luokka:Nobelin kemianpalkinnon saajat Luokka:Israelilaiset biokemistit Luokka:Vuonna 1939 syntyneet Luokka:Elävät henkilöt Luokka:99.5 Luonnontieteilijät, matemaatikot
Tuve Skånberg

Tuve Skånberg (s. 9. huhtikuuta 1956 Göteborg, Ruotsi) on ruotsalainen kristillisdemokraattien poliitikko, joka on istunut valtiopäivien jäsenenä vuosina 1991–2006 ja vuodesta 2010 lähtien. Hän on valmistunut filosofian maisteriksi ja vuonna 2003 teologian tohtoriksi. Skånberg on vuonna 1980 vihitty Ruotsin lähetyskirkon pastori ja toiminut myös teologisena tutkijana. Vuodesta 2008 hän on johtanut kristillistä ajatushautomo Claphaminstitutetia. Vuosina 2002–2006 hän oli Pohjoismaiden neuvoston jäsen. Vuonna 2009 hän oli ehdolla Euroopan parlamentin jäseneksi. Homoseksuaalisuus on Skånbergin mukaan merkki kulttuurin rappiosta. Hän on kreationisti. == Lähteet == == Aiheesta muualla == * Tuve Skånbergin blogi Skånberg, Tuve Skånberg, Tuve Skånberg, Tuve Skånberg, Tuve Skånberg, Tuve
Aaryn Doyle

Aaryn Doyle (s. 1993 Ontario, Kanada) on kanadalainen näyttelijä ja laulaja. Hän aloitti esiintymiset lapsimallina, levytti 10–12-vuotiaana yli 70 gospelkappaletta ja esiintyi mainoksissa ja piirroselokuvien ääninäyttelijänä. Hän on kenties tunnetuin sivuosastaan Lola Scottina Disney Channelin musiikkielokuvassa Camp Rock (2008). Hän esittää elokuvassa kappaleen ”What It Takes”. == Lähteet == == Aiheesta muualla == * Luokka:Kanadalaiset näyttelijät Luokka:Lapsinäyttelijät Luokka:Vuonna 1993 syntyneet Luokka:Elävät henkilöt
Mustamarliini

Mustamarliini (Istiompax indica) on purjekalojen heimoon kuuluva marliini, sukunsa (Istiompax) ainoa laji. Mustamarliini on yleinen ja suosittu saalis urheilukalastuksessa. Sen liha on syötäväksi hyvälaatuista. Lihaa myydään yleisesti pakasteena. Japanissa siitä myös tehdään sashimia. Mustamarliini voi uida nopeimmillaan noin 130 kilometriä tunnissa. Mustamarliini syö pikkukaloja, kalmareita, seepioita, tursaita ja suuria äyriäisiä. == Koko ja ulkonäkö == Mustamarliini on yksi suurimmista luukaloista: Suurin raportoitu yksilö on ollut 465 cm pitkä ja painanut 750 kg. Mustamarliinin yläosa (kylkiviivan yllä) ja pää silmien yllä sekä yläleuka ovat tumman sinisenmustat, alaosa on valkoinen. Selkäevä on pitkä ja sen kärki otsan takana on korkea. Pyrstöevä on tummansininen kuten selkäevä ja puolikuun muotoinen. Myös rintaevät ja viiksimäiset vatsaevät ovat tummansiniset. Toinen selkäevä sekä ensimmäinen ja toinen vatsaevä ovat valkoiset. == Levinneisyys == Mustamarliinia esiintyy maailman indopasifisilla merialueilla, mutta ei Atlantilla eikä Välimerellä. Laji elää yleisimmin 0–200 m:n syvyydessä. == Lähteet == * FishBase Ranier Froese ja Daniel Pauly (toim.) * === Viitteet === Luokka:Purjekalat
Tom Phillis

Thomas ”Tom” Edward Phillis (9. huhtikuuta 1934 Sydney, Australia – 6. kesäkuuta 1962 Peel, Mansaari)Motorsport Memorial. oli australialainen ratamoottoripyöräilijä. Hän voitti maailmanmestaruuden 125-kuutioisissa vuonna 1961.MotoGP:n profiili. Phillis oli ensimmäinen australialainen 125-kuutioisten maailmanmestari. ==Ura== Tom Phillis kilpaili MM-tasolla 50cc, 125cc, 250cc, 350cc ja MotoGP-luokissa. Hän aloitti uransa Australian kansallisissa sarjoissa. Vuonna 1958 Phillis siirtyi Eurooppaan ja ajoi ensimmäisen MM-osakilpailunsa vuonna 1959. Phillis kilpaili kolme kautta yksityistallien pyörillä ja vuoden 1960 lopulla hän aikoi palata takaisin Australiaan. Phillis pääsi kuitenkin vuonna 1961 Hondan tehdastalliin ja kilpailukykyisellä kalustolla hän ajoi uransa parhaan kauden. Tom Phillis sai surmansa vuonna 1962 350-kuutioisten Mansaaren MM-osakilpailussa kilpailun toisella kierroksella. Phillisin läheinen ystävä ja vuoden 1961 350- ja 500-kuutioisten maailmanmestari Gary Hocking järkyttyi Phillisin kuolemasta niin, että lopetti uransa moottoripyöräilyssä ja siirtyi autourheiluun. ==Saavutukset== ===125cc-luokka=== *Maailmanmestari 1961 *4 osakilpailuvoittoa, 2 kakkossijaa ja 3 kolmossijaa ===250cc-luokka=== *MM- sarjan toinen 1961 *2 osakilpailuvoittoa, 4 kakkossijaa ja 4 kolmossijaa ===500cc-luokka=== *1 kolmossija MM-osakilpailuissa == Lähteet == Luokka:Australialaiset ratamoottoripyöräilijät Luokka:Ratamoottoripyöräilyn maailmanmestarit Luokka:Moottoriurheilussa surmansa saaneet kuljettajat Luokka:Vuonna 1934 syntyneet Luokka:Vuonna 1962 kuolleet
Muppettien joulu

Muppettien joulu (The Muppet Christmas Carol) on vuonna 1992 valmistunut yhdysvaltalainen komediallinen musikaalielokuva, jossa esiintyvät Muppetit. Se perustuu Charles Dickensin tunnettuun joulutarinaan, joka kertoo ilkeästä ja saidasta Ebenezer Scroogesta. Pääroolia näyttelee Michael Caine. Suuri osa Dickensin tarinan muista henkilöhahmoista on elokuvassa korvattu muppetti- hahmoilla. Elokuva tehtiin kaksi vuotta Muppetien luojan Jim Hensonin kuoleman jälkeen ja sen ohjasi hänen poikansa Brian Henson. ==Arvioita== Video-oppaassa vuodelta 1994 Muppettien joulu saa kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == * * * Luokka:Jouluelokuvat Luokka:Yhdysvaltalaiset perhe-elokuvat Luokka:Vuoden 1992 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Televisiosarjoihin perustuvat elokuvat Luokka:Yhdysvaltalaiset romaaneihin perustuvat elokuvat Luokka:Muppetit
Kadonneiden miesten metsä

Kadonneiden miesten metsä () on ruotsalaisen Henning Mankellin vuonna 1979 julkaistu pienoisromaani. Mankell kirjoitti sen talvella 1978.Mankell, s. 157 == Juoni == Kadonneiden miesten metsä kertoo neljästä miehestä: Poliisimestarista, First Haroldista, Anders Eriksonista ja Torpparista, jotka päätyvät eri syistä vanhaan työsiirtolaan. Idea katoamiseen tulee Poliisimestarilta (oikealta nimeltään Nalle Lindgren),Mankell, s. 17 joka on menettänyt lopullisesti luottamuksensa virkavaltaan. Hän on löytänyt vanhan hylätyn työsiirtolan, joka on poistettu käytöstä jo aikoja sitten, mutta jonka olemassaolo on hukkunut byrokratian rattaisiin. Poliisimestarilla on työsiirtolan suhteen suunnitelma, jonka tarkoituksena on paljastaa virkavallan leväperäisyys. Hän päättää itsekin kadota, sillä uskoo poliisia kaivattavan, toisin kuin työsiirtolaa. Hän aikoo kätkeytyä työsiirtolaan ja odottaa kunnes hänet löydetään sieltä. Erik Svensson on raveissa paljon aikaa viettävä ruotsalainen mies. Hän on jäänyt 1950-luvulla tullissa kiinni muutaman pornokuvan hallussapidon vuoksi, minkä vuoksi häntä epäillään aina, kun tulee ilmi jokin pieni siveellisyysrikos.Mankell, s. 21 Raviradalla Svensson antaa Poliisimestarille ravivinkin First Harold -nimiseen hevoseen, joka voittaa.Mankell, s. 24–25 Miehet huomaavat molemmat olevansa huolissaan ruotsalaisen yhteiskunnan tilasta ja heistä tulee ystäviä. Poliisimestari alkaa nimittää Svenssonia First Haroldiksi voittajahevosen mukaan ja he lähtevät yhdessä työsiirtolaan.Mankell, s. 25–26 Kirjan kertoja on kolmantena työsiirtolaan päätyvä 32-vuotias Anders Erikson.Mankell, s. 47 Eriksonilla on ollut ongelmia vaimonsa kanssa, ja he ovat päättäneet viettää kesän erossa toisistaan. Erikson ei ole koskaan nähnyt isäänsä, mutta hän kuulee jääkiekko- ottelussa tapaamaltaan mieheltä, että hän ja Andersin isä olivat kärsimässä rattijuopumusrangaistustaan työsiirtolassa.Mankell, s. 53 Erikson lähtee etsimään työsiirtolaa ja löytää sieltä First Haroldin ja Poliisimestarin. Torppari eli Torkell Petterson on nuori biologisten tieteiden opiskelija, jotka tutkii työsiirtolan vieressä olevan Kiurujärven happamuutta ja suunnittelee pamflettia Ruotsin yhteiskunnan tilasta. Hän asuu teltassa toisella puolella järveä, mutta muuttaa työsiirtolaan siellä asuvien kolmen kutsusta. Lopulta käy niin, ettei kukaan näytä etsivän kadonnutta poliisia. Miehet päätyvät yhdessä pohtimaan ruotsalaisen yhteiskunnan ongelmia ja niiden ratkaisuja. ==Kirjan henkilöt muissa romaaneissa== First Harold on päähenkilö myös Mankellin vuonna 1980 ilmestyneessä romaanissa Dödsbrickan. Anders Erikson on toinen päähenkilöistä vuonna 1981 ilmestyneessä jännitysromaanissa En seglares död. Kirjoja ei ole suomennettu. == Lähteet == * ===Viitteet=== Luokka:Henning Mankellin teokset Luokka:Vuoden 1979 kirjat
Sinun tähtesi, Allstar

Sinun tähtesi, Allstar on Jukka Parkkisen kirjoittama nuortenkirja. Se ilmestyi WSOY:n kustantamana 1994. Teos on ensimmäinen Parkkisen kirjoittama tieteiskirja. Se on dystopia ydinkatastrofin jälkeisestä maailmasta. Tapahtumat sijoittuvat Lappiin noin 2100-luvulle. Parkkinen kirjoitti teokselle itsenäisen jatko-osan, Vanhan kulttuurin kurssi, joka ilmestyi vuonna 1996. == Aiheesta muualla == * Jari Koponen: Sinun tähtesi, Allstar. Aikakone 3/1995. Luokka:Jukka Parkkisen teokset Luokka:Vuoden 1994 kirjat Luokka:Nuorisokirjallisuus
Vanhan kulttuurin kurssi

Vanhan kulttuurin kurssi on Jukka Parkkisen kirjoittama nuortenkirja. Se ilmestyi WSOY:n kustantamana vuonna 1996 ja on itsenäinen jatko-osa kaksi vuotta aiemmin ilmestyneelle teokselle Sinun tähtesi, Allstar. Kirjan tapahtumat sijoittuvat parinkymmenen vuoden päähän edellisen osan tapahtumista. Tapahtumapaikkana on ydinkatastrofin jälkeinen maailma, jossa eristäytynyt yhteiskunta koittaa selviytyä. == Aiheesta muualla == * Jari Koponen: Vanhan kulttuurin kurssi. Aikakone. Luokka:Jukka Parkkisen teokset Luokka:Vuoden 1996 kirjat Luokka:Nuorisokirjallisuus
Jordi Hereu i Boher

Jordi Hereu i Boher (s. 14. kesäkuuta 1965 Barcelona) on espanjalainen liikemies ja Katalonian sosialistisen puolueen poliitikko. Hereu toimi Barcelonan pormestarina vuodesta 2006 vuoteen 2011. Sen jälkeen hän on toiminut monissa liike-elämän ja kaupunkisuunnittelun tehtävissä. Hänellä on liikkeenjohdon koulutus (MBA). == Lähteet == Luokka:Barcelonan pormestarit Luokka:Vuonna 1965 syntyneet Luokka:Elävät henkilöt
Emma Bonino

Emma Bonino (s. 9. maaliskuuta 1948 Bra, Cuneon maakunta) on italialainen pitkän linjan poliitikko. Hän on johtava vaikuttaja Italian radikaaleissa, joka ajaa taloudellista ja sosiaalista liberalismia. == Poliittinen ura == Ensi kertaa Bonino tuli valituksi Italian edustajainhuoneeseen vuonna 1976. Vuonna 2017 Bonino oli yhdessä muiden eurooppamielisten pienpuolueiden kanssa perustamassa uutta vaaliliittoa +Europa, joka osallistui Italian vuoden 2018 parlamenttivaaleihin omana listanaan. Bonino on toiminut siitä saakka senaattorina. 1990-luvun alussa Bonino johti Monikansallista radikaalipuoluetta. Italian radikaalipuolueen seuraaja Italian radikaalit perustettiin vuonna 2001. Bonino on tehnyt työtä yksilönvapauksien ja ihmisoikeuksien puolesta muun muassa ajamalla naisen oikeutta aborttiin ja vastustamalla kuolemanrangaistuksen käyttöä. Toukokuussa 2008 Boninosta tuli yksi Italian senaatin varapuheenjohtajista. Hän on lisäksi toiminut muun muassa Euroopan parlamentin jäsenenä (1979–2006)Emma Bonino. Parlamentin jäsenet. Viitattu 16.7.2017., Euroopan komissiossa kuluttaja- ja kalastuskommissaarina (1995–1999), Italian Eurooppa-asiain ja kansainvälisen kaupan ministerinä (2006–2008) sekä Italian ulkoministerinä (2013–2014). == Yksityiselämä == Bonino opiskeli kieliä Bocconin yliopistossa Milanossa ja valmistui vuonna 1972. Bonino on naimaton eikä hänellä ole omia lapsia. Vuonna 1975 Bonino ilmiantoi itsensä poliisille käytyään läpi abortin, joka oli tuohon aikaan laitonta Italiassa. Hän kuitenkin toimi väliaikaisena sijaisvanhempana kahdelle lapselle. Bonino on kertonut yrittäneensä saada lasta hedelmöityshoitojen avulla tässä kuitenkaan onnistumatta. Tammikuussa 2015 Bonino ilmoitti kärsivänsä keuhkosyövästä ja saavansa siihen kemoterapiaa. Saman vuoden toukokuussa hän kertoi parantuneensa. == Kunnianosoitukset == * Italian tasavallan ansioritarikunta (suurristi, 2015) * Kunnialegioona (Ranska, komentaja, 2009) * Toukokuun ritarikunta (Argentiina, suurristi, 1995) * Ruhtinas Branimirin ritarikunta (Kroatia, 2002) Lisäksi Boninolle on myönnetty Asturian ruhtinaan palkinto (1998) ja Pohjoinen–etelä- palkinto (1999). Vuonna 2016 paavi Franciscus sanoi Corriere della Sera -lehden haastattelussa, että Bonino on yksi kolmesta kansakunnan "unohdetuista suurista [henkilöistä]", joista kaksi muuta olivat Giorgio Napolitano ja Giusi Nicolini. Lisäksi hän vertasi Boninoa mm. Konrad Adenaueriin ja Robert Schumaniin. == Galleria == Tiedosto:BONINO PERTINI1.jpg|Bonino ja Sandro Pertini rauhan marssilla Roomassa vuonna 1985. Tiedosto:Secretary Kerry and Italian Foreign Minister Bonino Pose for a Photo.jpg|Bonino yhdysvaltalaisen virkaveljensä John Kerryn kanssa vuonna 2013. Kummatkin maansa ulkoministereitä. Tiedosto:Bonino Nencini De Petris Grasso.jpg|Bonino yhdessä muiden sekalaisiin ryhmiin kuuluvien senaattorien kanssa. ==Lähteet== == Aiheesta muualla == * Viralliset sivut , * Luokka:Italialaiset EU-komissaarit Luokka:Italian ulkoministerit Luokka:Italialaiset europarlamentaarikot Luokka:Vuonna 1948 syntyneet Luokka:Elävät henkilöt
Sima Samar

Sima Samar (s. 1957) on afganistanilainen poliitikko, lääkäri ja ihmisoikeusaktivisti. Hän on AIHRC-ihmisoikeuskomission puheenjohtajaBiography Afghanistan Online 2005 ja YK:n erityisraportoija Sudanin ihmisoikeusasioissa.Sudan: UN rights expert voices concern at alleged torture, censorship UN News Centre Vuonna 2001 hänestä tuli maansa varapääministeri ja naisten asioista vastaava ministeri.Profile: Sima Samar BBC 2001 Samar kuuluu keskiafganistanilaiseen etniseen ryhmään nimeltä hazara. Hän opiskeli lääketiedettä ja työskenteli lääkärinä aluksi Kabulissa, myöhemmin kotikaupungissaan Jaghorissa. Neuvostoliiton valloitettua Afganistanin Samar pakeni Pakistaniin. Norjalaisen Rauhantutkimuslaitos PRIOn johtaja Kristian Berg Harpviken piti Sima Samaria yhtenä vahvimmista ehdokkaista saamaan vuoden 2009 Nobelin rauhanpalkintoa.PRIO Director's Speculations 2009 Viitattu 7.10.2009 == Lähteet == ==Aiheesta muualla== * Sima Samarin Right Livelihood -palkinto 2012 Luokka:Afganistanilaiset poliitikot Luokka:Ministerit Luokka:Ihmisoikeusaktivistit Luokka:Right Livelihood -palkinnon saajat Luokka:Vuonna 1957 syntyneet Luokka:Elävät henkilöt
Henry Darger

Henry Darger (12. huhtikuuta? 1892 - 13\. huhtikuuta 1973 Chicago) oli yhdysvaltalainen kirjailija ja taiteilija, jonka työt ovat olleet eräs kuuluisin esimerkki art brut -taiteesta. Kirkossa käyntiä lukuun ottamatta hän eli erakkoelämää, ja hänen töihinsä kiinnitettiin huomiota vasta hänen kuolemansa jälkeen. Satojen piirrosten ja vesivärimaalausten lisäksi hänen kuuluisin työnsä on fantasiakirja The Story of the Vivian Girls, in What is known as the Realms of the Unreal, of the Glandeco-Angelinnian War Storm, Caused by the Child Slave Rebellion, jonka käsikirjoitus on 15 145 sivua pitkä. Luokka:Yhdysvaltalaiset taiteilijat Luokka:Yhdysvaltalaiset kirjailijat Luokka:Vuonna 1892 syntyneet Luokka:Vuonna 1973 kuolleet
Musiikkikoulu

Useimmat musiikkikoulut tarjoavat musiikinopetusta taiteen perusopetuksen yleisen tai laajan oppimäärän mukaisesti. Taiteen perusopetus perustuu lakiin (L 633/ 1998 ) ja on tavoitteellista tasolta toiselle etenevää opetusta. Näiden koulujen opetussuunnitelmat perustuvat opetushallituksen vahvistamiin opetussuunnitelmien perusteisiin. Kunta myöntää oppilaitoksille oikeuden antaa taiteen perusopetusta ja vahvistaa niiden opetussuunnitelmat sekä valvoo toiminnan toteuttamista. == Opetuksen sisältö == Musiikkikoulut voivat tarjota sekä klassisen että rytmimusiikki opetusta, joskin musiikkiopistoihin verrattuna rytmimusiikin tarjonta on yleisempää. Musiikkikoulujen opetus on tavoitteellista, mutta monet musiikkikoulut pyrkivät tarjoamaan harrastuksenomaista opetusta, jossa oppilaita ei testata tai karsita tasokokeilla. Musiikkikoulujen pyrkimyksenä on tarjota jokaiselle opetusta oman kiinnostuksen ja motivaation pohjalta. Usein musiikin teorian opetus on integroitu osaksi soitinopetusta, eikä teoriaa välttämättä opeteta erillisenä oppiaineena, jos toki erillisiä teoriatuntejakin on tarjolla. Myös ryhmä- ja bändiopetus on hyvin yleistä. Ryhmäopetuksen tarkoituksena on antaa oppilaille musiikin lisäksi yleisiä sosiaalisia valmiuksia sekä edistää tarkkaavaisuutta ja ryhmätyötaitoja. == Oppilaaksi ottaminen == Musiikkikouluihin ei useimmiten ole pääsykokeita vaan oppilaat saavat opiskelupaikan ilmoittautumisjärjestyksessä oppilaitoksen resurssien mukaan. Opetusta annetaan kaikenikäisille, myös aikuisille. == Katso myös == *Musiikinopetus Suomessa == Lähteet == *
Sanna Ojanen

Sanna Ojanen (o.s. Kahiluoto, s. 7. heinäkuuta 1969 Tampere) on suomalainen golfaaja. Hän voitti vuosina 1987–1989 kolme SM-mitalia naisten lyöntipelissä. Hän on myös kunnallispoliitikko. Hänet valittiin kunnallisvaaleissa 2008 Tampereen kaupunginvaltuustoon Kansallisen Kokoomuksen listalta. Hän pyrki myös eduskuntaan vuoden 2011 vaaleissa, muttei tullut valituksi. Koulutukseltaan Ojanen on HSO-sihteeri. Hän työskenteli vuodesta 1998 alkaen Nokia Oyj:n johdon assistenttina, kunnes irtisanoutui helmikuussa 2011. Ojanen on naimisissa jääkiekkoilija Janne Ojasen kanssa. Parilla on kolme yhteistä lasta, Katarina, Oskari ja Mikael. == Lähteet == Luokka:Suomalaiset golfaajat Luokka:Kansallisen Kokoomuksen poliitikot Luokka:Tampereen kaupunginvaltuutetut Luokka:Nokian henkilöstö Luokka:Vuonna 1969 syntyneet Luokka:Elävät henkilöt
Ghazi bin Muhammad

Ghazi bin Muhammad (s. 1966) on jordanialainen prinssi ja professori. Jordanian kuningas Talal oli hänen isoisänsä. Ghazi on Jordanian yliopistossa islamilaisen filosofian professori. Hän on ollut keskeinen henkilö uskontokuntien välisissä rauhanpyrkimyksissä. Norjalaisen Rauhantutkimuslaitos PRIOn johtaja Kristian Berg Harpviken piti häntä yhtenä vahvimmista ehdokkaista saamaan vuoden 2009 Nobelin rauhanpalkintoa.PRIO Director's Speculations 2009 Viitattu 7.10.2009 == Lähteet == Luokka:Jordanialaiset henkilöt Luokka:Vuonna 1966 syntyneet Luokka:Elävät henkilöt
Vammalan Palloseura

Vammalan Palloseura (lyh. VaPS) on urheiluseura Sastamalasta. Seura jaettiin vuoden 1997 alussa kolmeen itsenäiseen osaan. VaPS:n nykyiset jäsenseurat ovat jalkapalloon keskittynyt FC Vapsi, VaPS Jääliikunta (ringette ja taitoluistelu) sekä VaPS Hockey (VaPS edustusjääkiekko ry). Seuralla ei ole enää varsinaisesti omaa urheilutoimintaa, vaan se pyrkii pelkästään tukemaan jäsenseurojansa. ==Kasvatit jääkiekon SM-liigassa== Elite Prospects - Hockey Players from VaPS *Arttu Lausniemi *Mika Lehto *Juho Liuksiala *Valtteri Pihlajamäki *Mikko Pukka ==Lähteet== ==Aiheesta muualla== *FC Vapsi *VaPS:n jääurheilu Luokka:Sastamalalaiset urheiluseurat Luokka:Entiset suomalaiset jalkapalloseurat Luokka:Entiset suomalaiset jääkiekkoseurat
Cluster Munition Coalition

Cluster Munition Coalition eli CMC oli varsinaisesti vuosina 2003-2011 toiminut kansainvälinen järjestöjen yhteenliittymä, joka vastusti rypälepommeja ja niiden käyttöä, valmistusta, varastointia ja liikuttelua, ja pyrki edistämään rypäleaseet kieltävää sopimusta. Järjestö perustettiin Haagissa marraskuussa 2003. Perustamisvaiheessa mukana oli 104 järjestöä. Liittoutuman jäseninä on selkä kansainvälisiä järjestöjä kuten ihmisoikeusjärjestö Amnesty International, että kansallisia toimijoita. Vuonna 2011 järjestö yhdistyi maamiinoja vastustavaan kansainväliseen kampanjaan (International Campaign to Ban Landmines, ICBL) muodostaen kahden asian ICBL- CMC -yhteenliittymän. Toimintaa rypäleaseiden kiellon edistämiseksi on jatkettu yhdistymisestä huolimatta aiemmalla nimellä. == Lähteet == Luokka:Kansainväliset järjestöt
Peter Lodenius

Peter Lodenius (13. lokakuuta 1942 HelsinkiKuolinilmoitus. Hufvudstadsbladet 17.12.2018, s. 21. – 25. marraskuuta 2018 HelsinkiJournalisten Peter Lodenius är död. Svenska Yle 28.11.2018.) oli suomalainen toimittaja ja kirjailija. Hän työskenteli kulttuurilehti Ny Tidin toimituksessa vuosina 1973–2007 ja oli myös lehden päätoimittaja 1985–2000. == Ura == Valtiotieteitä opiskellut Lodenius aloitti työuransa Suomen Tietotoimiston ulkomaantoimittajana vuonna 1968, ja siirtyi SKDL:n julkaiseman ruotsinkielisen Folktidningen Ny Tidin toimitukseen 1973. Neljä vuotta myöhemmin Lodenius ja Johan von Bonsdorff muuttivat lehden linjan perinteisestä puoluelehdestä yhteiskuntakriittiseksi kulttuurilehdeksi, jossa merkittävä osuus oli myös ulkomaisten tapahtumien seurannalla. Vuosina 1985–2000 Lodenius työskenteli lehden päätoimittajana jatkaen vielä lehden erikoistoimittajana vuoteen 2007 saakka. Eläköitymisensä jälkeen hän toimi vielä Kansan Uutisten ja Suomen Kuvalehden kolumnistina. Vuonna 1992 Lodenius sai Tiedonjulkistamisen valtionpalkinnon yhdessä Ny Tidin toimittajien Tapani Ritamäen ja Trygve Söderlingin kanssa. Suomenruotsalainen toimittajapalkinto Topeliuspriset hänelle myönnettiin 1995 ja Yleinen lehtimiesliiton journalistipalkinto elämäntyöstä vuonna 2006. == Perhe == Peter Lodeniuksen isä oli päätoimittaja Erik Lodenius ja isoisä päätoimittaja Elias Lodenius. Hänen puolisonsa oli toimittaja Maarit Sinervo, ja heidän tyttärensä Laura Lodenius on Suomen Rauhanliiton pitkäaikainen toiminnanjohtaja. == Teokset == * * * * * * * * * * * == Lähteet == ==Aiheesta muualla== * * Peter Lodeniuksen muistokirjoitus Helsingin Sanomissa. Luokka:Suomalaiset päätoimittajat Luokka:Suomalaiset tietokirjailijat Luokka:Suomenruotsalaiset kirjailijat Luokka:Vuonna 1942 syntyneet Luokka:Vuonna 2018 kuolleet
Ahdas esinahka

Ahdas esinahka eli fimoosi on tila, jossa esinahka on niin kireä, ettei sitä saa vedettyä kunnolla pois terskan päältä. Vastasyntyneillä on tavallista, että esinahan aukko on pieni ja esinahka on kiinnittyneenä paikoilleen. Suurimmalla osalla kuitenkin esinahka väljenee muutamana ensimmäisenä elinvuotena. Termi fimoosi tulee kreikankielisestä sanasta phimos. Tosin oletetaan, että sanan merkitys on ajan myötä muuttunut. Kreikkalaiset eivät tuolloin edes olleet kiinnostuneet esinahan lääketieteellisestä merkityksestä. ==Haitat== Ahdas esinahka voi aiheuttaa kipua virtsaamisen, erektion ja yhdynnän yhteydessä. Lisäksi ahdas esinahka voi vaikeuttaa terskan käsittelyä sen verran, että genitaalihygienian ylläpito hankaloituu, jolloin tulehdusriski kasvaa. Ahdas esinahka, joka on jäänyt terskan taakse ja ei tule hyvin terskan päälle, voi aiheuttaa parafimoosin, ”espanjalaisen kauluksen”. Tällöin siittimen pään verenkierto voi häiriytyä ja syntyä iskemia, joka hoitamattomana voi johtaa kuolioon.Espanjalainen kaulus ==Hoito== Ahtaalle esinahalle voi itse antaa kotihoitoa, kun kyseessä ei ole lapsi. Tämä tapahtuu kevyesti sormilla hieromalla ja venyttelemällä nahkaa taakse kohti peniksen tyveä. Lapsille venyttämismenetelmää ei kuitenkaan ole suositeltava käyttää. Kotihoito ei kuitenkaan välttämättä tehoa. Leikkausmenetelmiä ahtauden korjaamiseksi on muutamia, kuten preputioplastia, joka paranee nopeasti eikä merkittävästi vaikuta peniksen ulkonäköön. Radikaalimpana vaihtoehtona on myös kirurginen menetelmä, ympärileikkaus. Ympärileikkauksista ahtaan esinahkan hoitona on kuitenkin luovuttu monissa maissa paitsi Suomessa jo 1990-luvulla julkaistujen tutkimusten perusteella, jotka todistivat muita menetelmiä tehokkaina ja halvempina ja koska ympärileikkaus poistaa peniksen viisi herkintä osaa.Circumcised men have 'significant sensory deficit' Nykyään muissa maissa tavallisin hoito on steroidivoiteella kuten beetametasonilla, joka tehoaa yleensä 4 - 6 viikossa. Reddy S, Jain Viral, Dubey Manish, Deshpande Pankaj, Singal AK. Local steroid therapy as the first-line treatment for boys with symptomatic phimosis - a long-term prospective study. Acta Paediatr. 2011 Nov 21. doi: 10.1111/j.1651-2227.2011.02534 http://www.ncbi.nlm.nih.gov/pubmed/22103624 Muita tehokkaita hoitomenetelmiä esinahkan venyttämiseen ovat mm. pienten ilmapallojen tai muiden työkalujen käyttö tai esim. lääkäri Michel Beaugén neuvoja oikeasta itsetyydytystekniikasta. ==Katso myös== * Parafimoosi ==Lähteet== == Aiheesta muualla == *Our son is not circumcised. When will his foreskin retract? by American Academy of Pediatrics *Normal development of the foreskin: Birth through age 18 by CIRP *Conservative Treatment of Phimosis: Alternatives to Radical Circumcision by CIRP *NORM-UK: Information about conservative treatment of phimosis Luokka:Uroksen sukupuolielimistön sairaudet Luokka:Seulonnan keskeiset artikkelit
Allvar Gullstrand

Allvar Gullstrand (5. kesäkuuta 1862 Landskrona – 28. heinäkuuta 1930 Tukholma) oli ruotsalainen silmiin erikoistunut lääketieteilijä. Gullstrand työskenteli Uppsalan yliopistossa sekä silmälääketieteen että optiikan professorina, ja sovelsi matematiikan ja fysiikan tietoja silmän optiikan, varsinkin taittovirheiden tutkimukseen. Hän sai lääketieteen Nobelin palkinnon vuonna 1911. Kymmenen vuotta myöhemmin, itse Nobel-komitean jäsenenä, Gullstrand vastusti vuoden 1921 fysiikan Nobelin antamista Albert Einsteinille niin kovasti, että sinä vuonna fysiikan Nobelia ei jaettu lainkaan. Seuraavana vuonna palkintoja oli kaksi, ja Einsteinkin sai vihdoin omansa.Einstein vs. the Nobel Prize Discover Magazine 2006 == Lähteet == == Aiheesta muualla == Luokka:Ruotsalaiset lääkärit Luokka:Vuonna 1862 syntyneet Luokka:Vuonna 1930 kuolleet Luokka:Nobelin fysiologian tai lääketieteen palkinnon saajat
Elsevier

Elsevier on suuri tieteellisten julkaisujen kustantamo. Sen pääkonttori sijaitsee Amsterdamissa, mutta sillä on työntekijöitä 24 maassa. Elsevier on nykyään osa RELX plc -pörssiyhtiötä, sillä se fuusioitui vuonna 1993 brittiläisen Reed International PLC -kustantamon kanssa Reed Elsevier -konserniksi ja tämä muutti sittemmin nimensä RELX:ksi. Elsevier julkaisee noin 2 000 tieteellistä julkaisusarjaa ja 19 000 kirjaa vuosittain. Esimerkiksi julkaisut The Lancet ja Cell sekä abstraktitietokanta Scopus ovat Elsevierin julkaisemia. Elsevieriä on kritisoitu muun muassa sen julkaisusarjojen kalliista hinnoista. Keväällä 2009 kustantamon Australian toimiston havaittiin julkaisseen vuosina 2000–2005 yhteensä kuutta lääkeyhtiöiden sponsoroimaa lääketieteellistä julkaisusarjaa ilman, että sponsoreita mainittiin itse julkaisusarjoissa. Lääkeyhtiö Merckin sponsoroimissa lehdissä muun muassa esitettiin tulokset suosiollisina Merckin omia tuotteita kohtaan. Elsevier on alkanut kysyä tieteellisten artikkeleiden vertaisarvioitsijoilta, mitä rotua, kansallisuutta ja sukupuoli-identiteettiä he edustavat. Näin se haluaa edistää tutkimuksessa DEI-periaatteiden toteutumista, korjata epäoikeudenmukaista puolueellisuutta ja edistää suurempaa tasa-arvoa. Vastausvaihtoehtoina ovat sukupuoli-identiteetin kohdalla miehen ja naisen lisäksi "non-binary" tai "gender diverse" ja rodun tai kansallisuuden osalta yksitoista maantieteellistä aluetta. ==Lähteet== ==Aiheesta muualla== * Diana Kwon (26.3.2019) As Elsevier Falters, Wiley Succeeds in Open-Access Deal Making (the-scientist.com) * Alex Fox & Jeffrey Brainard (28.2.2019) University of California boycotts publishing giant Elsevier over journal costs and open access (sciencemag.org) * Jon Tennant (29.6.2018) Elsevier are corrupting open science in Europe (theguardian.com) * RELX (emoyhtiön kotisivut) (relx.com) * 584. RELX - Market Cap $43.4B (forbes.com) Luokka:Kustantamot Luokka:Media-alan tuotemerkit
Kalifornian yliopisto (Berkeley)

Kalifornian yliopisto, Berkeley (University of California, Berkeley; myös Berkeley ja UC Berkeley) on julkisen Kalifornian yliopisto -järjestelmän vanhin kampusyliopisto. Se sijaitsee San Franciscon lahden itärannalla Berkeleyssä, pohjoisessa Kaliforniassa. Yliopiston rehtorina toimii fysiikan professori Robert J. Birgeneau. Kalifornian yliopisto perustettiin 1868 fuusioimalla yksityinen College of California ja julkinen Agricultural, Mining, and Mechanical Arts College. Tuolloin yliopisto koostui vain noin 40 opiskelijasta ja 10 opetushenkilökunnan jäsenestä. Alun perin Oaklandissa sijainnut kampus ja sen noin 200 opiskelijaa siirrettiin vuonna 1873 alueelle, johon kehittyi sittemmin Berkeleyn kaupunki. Syyslukukaudella vuonna 1964 yliopistossa puhkesi opiskelijalevottomuuksia, jotka johtivat 2. joulukuuta hallintorakennuksen valtaamiseen. Levottomuuksien yhteydessä pidätettiin 754 opiskelijaa, jotka saivat jopa kolmen kuukauden pituisia vankeustuomioita. == Rehtorit ja kanslerit == Seuraavat henkilöt ovat toimineet Kalifornian yliopisto, Berkeleyn rehtoreina ja kanslereina: Rehtorit * 1868–1869 Henry Durant * 1869–1870 John LeConte * 1870–1872 Henry Durant * 1872–1875 Daniel Coit Gilman * 1875–1881 John LeConte * 1881–1885 W.T. Reid * 1885–1888 Edward S. Holden * 1888–1890 Horace Davis * 1890–1899 Martin Kellogg * 1899–1919 Benjamin Ide Wheeler * 1919–1923 David Prescott Barrows * 1923–1930 William Wallace Campbell * 1930–1952 Robert Gordon Sproul Kanslerit * 1952–1958 Clark Kerr * 1958–1961 Glenn T. Seaborg * 1961–1965 Edward W. Strong * 1965–1965 vt. Martin E. Meyerson * 1965–1971 Roger Heyns * 1971–1980 Albert H. Bowker * 1980–1990 Ira Michael Heyman * 1990–1997 Chang-Lin Tien * 1997–2004 Robert M. Berdahl * 2004–2013 Robert J. Birgeneau * 2013–2017 Nicholas B. Dirks * 2017–: Carol T. Christ == Lähteet == == Aiheesta muualla == Luokka:Kalifornian yliopistot ja korkeakoulut Luokka:Alamedan piirikunnan koulutus Luokka:Alamedan piirikunnan rakennukset ja rakennelmat Luokka:Seulonnan keskeiset artikkelit
Kay Kendall

Kay Kendall (21. toukokuuta 1926 Withernsea – 6. syyskuuta 1959 Lontoo) oli brittiläinen näyttelijä. Hänellä oli rooli esimerkiksi Henry Corneliuksen komediaelokuvassa Vauhtihirmut valloillaan (Genevieve, 1953). Kendallin ja Taina Elgin esiintyminen elokuvamusikaalissa Tytöt (Les Girls, 1957) toi molemmille Golden Globe -palkinnon. Kendall, alkuperäiseltä nimeltään Justine Kay McCarthy, meni vuonna 1957 naimisiin Rex Harrisonin kanssa. Hän kuoli leukemiaan syyskuussa 1959 ollessaan vain 33-vuotias. == Lähteet == == Aiheesta muualla == * Luokka:Brittiläiset näyttelijät Luokka:Golden Globe -palkinnon saajat Luokka:Vuonna 1926 syntyneet Luokka:Vuonna 1959 kuolleet
Brian Johnston

Brian Johnston voi tarkoittaa seuraavia henkilöitä:: *Brian Johnston, brittiläinen krikettiselostaja. *Brian Johnston, australialainen rugbynpelaaja. *Brian Johnston, yhdysvaltalainen amerikkalaisen jalkapallon pelaaja. *Brian Johnston, yhdysvaltalainen vapaaottelija.
Brian Johnston (urheiluselostaja)

Brian Alexander Johnston (24. kesäkuuta 1912 Little Berkhamsted, Hertfordshire - 5\. tammikuuta 1994 Lontoo) oli brittiläinen krikettiselostaja. Johnston palveli toisessa maailmansodassa, ja otti osaa Normandian maihinnousuun. Hänet palkittiin Military Crossilla ja sodan jälkeen hänet kotiutettiin majurin arvoisena. Johnston tuli BBC:n palvelukseen tammikuussa 1946 ja seuraavana kesänä hän selosti ensimmäisen krikettiottelunsa. Hän jäi eläkkeelle 1972, mutta jatkoi selostuksia freelancerina. Selostusten ohella Johnston toimi muun muassa Down Your Way -radio-ohjelman isäntänä 1971-1987\. Hän kirjoitti myös 17 kirjaa, joista useimmat käsittelivät krikettiä. ==Lähteet== Luokka:Brittiläiset urheiluselostajat Luokka:Brittiläiset kirjailijat Luokka:Vuonna 1912 syntyneet Luokka:Vuonna 1994 kuolleet
Freddie Roach

Freddie Roach (s. 5. maaliskuuta 1960 Dedham, Yhdysvallat) on yhdysvaltalainen nyrkkeilyvalmentaja ja entinen nyrkkeilijä. Hänet tunnetaan parhaiten Manny Pacquiaon valmentajana. Roach kärsii Parkinsonin-taudista. Hän omistaa Wild Card Boxing nyrkkeilysalin Los Angelesissa. ==Valmennettuja ottelijoita== Lista ottelijoista joita Freddie Roach on valmentanut jossain vaiheessa heidän uraansa. *Manny Pacquiao *Mike Tyson *Oscar De La Hoya *Michael Moorer *Bernard Hopkins *James Toney *Eray *Bernard Dunne *Steve Collins *Virgil Hill *Bobby Pacquiao *Diosdado Gabi *Frankie Liles *Roman Karmazin *Wayne McCullough *Peter Manfredo Jr *Volodymyr Klytško (apulaisvalmentaja) *Dimitri Kirilov *Juan Carlos Gomez *Juan Carlos Martinez *Israel Vasquez *Rey Bautista *Vanes Martirosyan *Mickey Rourke *Marlon Starling *Lucia Rijker *Andrei Arlovski *Chuck Liddell *Dj Keane *Gerry Peñalosa *Brian Viloria *Ana Julaton *Amir Khan *Anderson Silva *Dean Byrne *Dan Hardy *Tito Ortiz *Nonito Donaire *Shaquille O'Neal == Lähteet == * Tilastot ammattilaisotteluista BoxRec- tietokannassa ===Viitteet=== Luokka:Yhdysvaltalaiset nyrkkeilijät Luokka:Yhdysvaltalaiset nyrkkeilyvalmentajat Luokka:Vuonna 1960 syntyneet Luokka:Elävät henkilöt
Geras

Geras () oli antiikin kreikkalaisessa mytologiassa vanhuuden henkilöitymä. Hesiodoksen mukaan hän oli Nyksin poika,Hesiodos: Jumalten synty 211–225 (engl. käännös). ja Hyginuksen mukaan Erebos oli hänen isänsä.Hyginus: Fabulae esipuhe (engl. käännös). Geraan vastakohta oli Hebe, nuoruuden henkilöitymä. Hänen roomalainen vastineensa oli Senectus. Geras esitetään antiikin taiteessa vanhana ja kuihtuneena ukkona. Maalauksissa hänet kuvataan useimmiten kamppailemassa Herakleen kanssa. == Lähteet == Luokka:Antiikin Kreikan jumalat
Yritystele

Yritystele Oy on osa Bisnode-konsernia, jonka tarkoituksena on kerätä, jalostaa ja myydä yritystietoa. Se toimii 17 eri maassa ja sillä on noin 3 100 työntekijää, joista 1 060 Pohjoismaissa. Yritystelen B-to-B-online-palvelu kokoaa yhteen digitaaliset liiketoimintatiedot. Yritystele.fi yrityshakupalvelu on ollut toiminnassa vuodesta 1997 lähtien. == Lähteet == ==Aiheesta muualla== * Kotisivu Luokka:Linkkikirjastot Luokka:Suomalaiset ohjelmistoyritykset Luokka:Internet-yhtiöt
Land of the Free

Land of the Free voi tarkoittaa seuraavia asioita: * Land of the Free (Gamma Rayn albumi) * Land of the Free (kansallislaulu) * Land of the Free (The Killersin kappale)
Syytetty

Syytetty on henkilö, joka rikosasiassa käydyssä oikeudenkäynnissä vastaa tekonsa tai laiminlyöntinsä johdosta nostettuun syytteeseen, jonka esittää joko virallinen syyttäjä tai asianomistaja. Ennen syytteen nostamista syytettyä nimitetään epäillyksi. Suomessa syytettynä voi olla vain henkilö, jonka epäillään tehneen rikoksen täytettyään 15 vuotta (rikoslaki 3:4).Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966.Toisin sanoen alle 15-vuotiasta henkilöä ei voida asettaa vastaajaksi rikosasiassa, sillä hän ei ole saavuttanut rikosoikeudellista vastuuikärajaa. Hänet voidaan kuitenkin velvoittaa korvaamaan aiheuttamansa vahinko kokonaan tai osittain. Syyttäjän ja asianomistajan vastapuolesta käytetään myös nimitystä vastaaja kuten riita-asiassakin. Käsite vastaaja on alaltaan laajempi kuin käsite syytetty. Vastaajasta puhutaan silloin, kun kyse on muusta vaatimuksesta kuin rangaistusvaatimuksesta tai kun vaaditaan rangaistukseen tuomittavaksi oikeushenkilö. Oikeushenkilö voidaan tuomita yhteisösakkoon niistä rikoksista, joista tällainen seuraamus on erikseen säädetty mahdolliseksi (rikoslaki 9:1). Oikeushenkilöitä ovat yhteisöjen ja säätiöiden ohella epävarsinaiset oikeushenkilöt kuten konkurssipesät ja kuolinpesät.Juha Lappalainen et al.: Prosessioikeus, WSOYpro 2007, ISBN 978-951-0-32491-2, sivut 338–339. Pääsääntö on, että syytetyn on saavuttava oikeuden pääkäsittelyyn henkilökohtaisesti. Tuomioistuin voi kuitenkin harkita, että syytetyn ei tarvitse saapua oikeuden istuntoon. Tuomioistuin ilmoittaa asiasta kutsussa, jossa on myös maininta siitä, että läsnä olevaksi velvoitetun poissaolo ilman laillista syytä johtaa asetetun uhkasakon tuomitsemiseen.Lappalainen et al. sivut 898–899.Laki oikeudenkäynnistä rikosasioissa, 8:1 ja 5:15. Kansainvälisissä ihmisoikeussopimuksissa on keskeisenä periaatteena epäillyn ja syytetyn syyttömyysolettama, jonka mukaan heitä on pidettävä syyttöminä, kunnes syyllisyys on todettu tuomioistuimen ratkaisussa. Periaatteessa syyttäjä ja syytetty ovat tasavertaisia asianosaisia, vaikka käytännössä syyttäjän asemaa vahvistaa hänen käytössään oleva esitutkintakoneisto ja epäiltyyn kohdistuvat pakkokeinot. Syyttäjän ja syytetyn asemaa tasapainottaa puolustuksen suosimisen periaate, jonka mukaan esimerkiksi epäselvässä tilanteessa asia on ratkaistava syytetyn kannalta edullisemmin.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa IV palsta 654. == Lähteet == Luokka:Prosessioikeus